बिहार। बिहार में जुर्म रुकता नजर नहीं आ रहा है। बिहार में बालिका गृह में भी बच्चियां सुरक्षित नहीं हैं। बिहार के मुजफ्फरपुर बालिक गृह में बच्चियों के साथ यौन शोषण के मामले में जांचकर्ताओं के सामने बेहद चौंकानेवाली चीजें सामने आ रही हैं। जांचकर्ताओँ का ऐसा मानना है कि लड़कियों का यौन शोषण करने से पहले रोज उन लड़कियों को नशीली दवाएं दी जाती थी। जांचकर्ताओं का यह अनुमान पटना मेडिकल कॉलेज हस्पीटल (पीएमसीएच) की तरफ से किए गए निरीक्षण के वक्त 29 लड़कियों की तरफ से किए सनसनीखेज खुलासे के बाद किया गया है। पूछताछ के दौरान डॉक्टरों के सामने लड़कियों ने बताया कि दीदी रोज डिनर के बाद उन्हें टैबलेट खाने के लिए देती थी।